Hugo Chávez in 2010.
2 Februarie 1999 – 5 Maart 2013
Julián Isaías Rodríguez Diaz (Januarie–Desember 2000)
Diosdado Cabello (Januarie–April 2002)
28 Julie 1954
Vyfde Republikeinse Beweging (1997–2007)
Verenigde Sosialistiese Party (2007–2013)
Nancy Colmenares (geskei)
Marisabel Rodríguez (geskei)
Militêre Akademie van Venezuela
Hugo Chávez (28 Julie 1954 – 5 Maart 2013) was 'n Venezolaanse politikus en die president van Venezuela vanaf 1999 tot sy dood in 2013. Hy was die leier van die Vyfde Republiek Beweging sedert die stigting daarvan in 1997 tot 2007, waarna dit saam met ander partye saamgesmelt het om die Verenigde Sosialistiese Party van Venezuela (PSUV) te vorm. Hy was die leier van die PSUV tot in 2012.
Hugo Rafael Chávez Frías is op 28 Julie 1954 in Sabaneta, Barinas gebore. Hy sluit by die weermag aan en stig later die geheime organisasie MBR-200, omdat hy ontevrede met die land se politieke stelsel was. As leier van MBR-200 loods hy in 1992 'n onsuksesvolle staatsgreep teen die regering van president Carlos Andres Peres, waarvoor hy in die tronk beland.
Na sy vrylating stig hy 'n sosialistiese politiese party, die Vyfde Republiek Beweging en word in 1998 as presedent van Venezuela verkies. Hy is in 2000 en 2006 tydens sy land se presidensiële verkiesings herverkies. In Oktober 2012 wen hy die verkiesing vir 'n vyfde keer, maar die inhuldiging op 10 Januarie 2013 moes uitgestel word omdat hy vir mediese behandeling in Kuba was en tyd nodig gehad het om te herstel.
Hy is op 5 Maart 2013 as gevolg van kolorektale kanker en respiratoriese versaking oorlede. Hy het sedert Junie 2011 teen kanker baklei. Hy word deur sy drie dogters en een seun oorleef.
Chávez was 'n omstrede en verdelende figuur, tuis sowel as in die buiteland. Hy het soms ondiplomaties na ander wêreldleiers verwys en het per geleentheid die Amerikaanse president George Bush met 'n donkie en die duiwel vergelyk.
↑ "Venezuela's Chávez re-elected to extend socialist rule". Reuters. 8 Oktober 2012. Besoek op 8 Oktober 2012.
↑ "Chavez swearing-in delay legal, rules Venezuela Supreme Court". World.myjoyonline.com. 2013-01-09. Besoek op 2013-03-08.
↑ Castillo, Mariano (5 Maart 2013). "Venezuelan leader Hugo Chávez dies". CNN. Besoek op 5 Maart 2013.
↑ Cawthorne, Andrew (5 Maart 2013). "Venezuela's Hugo Chávez dies from cancer: VP". Reuters. Besoek op 5 Maart 2013.
↑ "Hugo Chavez: Memorable moments". BBC News. 6 Maart 2013. Besoek op 14 Maart 2013.
↑ Chavez calls bush Satan, New York Times, 20 September 2006
Wikimedia Commons het meer media in die kategorie Hugo Chávez.
WorldCat Identities: lccn-n93108109
Ontsluit van "https://af.wikipedia.org/w/index.php?title=Hugo_Chávez&oldid=2088540"
Presidente van Venezuela
Die bladsy is laas op 16 Desember 2019 om 12:36 bygewerk.